Na temelju članka 86. Zakona o prostornom uređenju (NN 153/13, 65/17, 114/18 i 39/19), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/ 05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 40. Statuta Grada Delnica (SN GD 2/21) Gradsko vijeće Grada Delnica donosi

**ODLUKU O IZRADI IV. IZMJENA I DOPUNA URBANISTIČKOG PLANA UREĐENJA NASELJA DELNICE, PODRUČJA POSLOVNE NAMJENE K-1-1 I K-2-2**

I. Uvodne odredbe

**Članak 1.**

Donosi se odluka o izradi IV. Izmjene i dopune Urbanističkog plana uređenja naselja Delnice, područja poslovne namjene K-1-1 i K-2-2 (u daljnjem tekstu Plan).

Nositelj izrade Plana je Grad Delnice.

II. Pravna osnova za izradu i donošenje Plana

**Članak 2.**

Plan se izrađuje i donosi u skladu s odredbama Zakona o prostornom uređenju (NN 153/13, 65/17, 114/18 i 39/19, ), Prostornim planom uređenja Grada Delnica (SN PGŽ 24/02, 11/13, SN GD 04/16 i 11/21) te zahtjevima čija se osnovanost ocijeni utemeljenom.

Prije donošenja ove Odluke, Upravnom odjelu za prostorno uređenje, graditeljstvo i zaštitu okoliša Primorsko goranske županije upućen je zahtjev za davanje mišljenja o potrebi provedbe postupka ocjene, odnosno strateške procjene za izradu IV. izmjena i dopuna urbanističkog plana uređenja naselja Delnice, područja poslovne namjene K-1-1 i K-2-2, te je dobiveno mišljenje (KLASA: 351-01/22-04/16, URBROJ: 2170-03-08/7-21-5 od 25.03.2022.) da za IV. izmjene i dopune urbanističkog plana uređenja naselja Delnice, područja poslovne namjene K-1-1 i K-2-2 ne bi bilo potrebno provesti postu pak ocjene, niti postupak strateške procjene utjecaja na okoliš

III. Razlozi za donošenje Plana

**Članak 3.**

Osnovni Plan donesen je još 2005. godine i objavljen u SN PGŽ 7/05, 2011. godine rađene su ciljane 1. Izmjene i dopune Plana objavljene u SN PGŽ 23/11. II. Izmjene i dopune Plana objavljene su u SN GD 2/16 koje su se odnosile na usklađenje plana sa I. Izmjenama i dopunama PPU-a Grada Delnica. III. Izmjene i dopune Plana kao i pročišćeni tekst provedbenih odredbi za provođenje objavljeni su u SN GD 3/17.

Ovim IV izmjenama i dopunama Plana izvršit će se:

- usklađenje grafičkog dijela i provedbenih odredbi sa II. izmjenama i dopunama Prostornog plana uređenja Grada Delnica

- promjena namjene k.č.br. 15717/1, 15718/1, 15719/1 i 15712/2 k.o. Delnice II na način da se parcele umjesto oznake IS1 (parkirališne površine) prenamjene u oznaku K (gospodarska namjena – poslovna), te na taj način postane cjelina po namjeni sa k.č.br. 15797/3 k.o. Delnice

- ucrtavanje koridora ceste za K-1 prema prostornom planu

- brisanje koridora ceste preko k.č.br. 13994/1, 13994/15, 13933/1 k.o. Delnice II

- promijeniti namjenu k.č.br. 1395/71 k.o. Delnice I iz Z u M1 u svrhu formiranja gradilišta

- promijeniti namjenu k.č.br. 1395/54 iz Z u M1 u svrhu formiranja gradilišta

- korekcija karte 3b.-oblici i korištenja – brisati DPU Klizalište

- područje oko OŠ i sportske dvorane dodati namjenu D8 – društvena namjena- kulturno, športsko-rekreacijska

- sagledati prostor Rusovih dolci u svrhu smještaja sadržaja sportsko-rekreacijske namjene

- ukoliko se u postupku izrade IV. Izmjena i dopuna Plana osnovom zahtjeva javno pravnih tijela ili fizičkih i pravnih osoba ukaže potreba za još nekim drugim izmjenama i dopunama isto će se analizirati od strane izrađivača i nositelja izrade Plana te prihvatiti ili odbiti.

IV. Obuhvat plana

**Članak 4.**

Granica obuhvata Plana obuhvaća građevinsko područje naselja Delnice u površini 199,02 ha i poslovnih zona K-1-1 u površini 4,64 i K-2-2 u površini 15,93 ha

Ovom izmjenama i dopunama usklađuje se obuhvat plana sa važećim prostornim planom.

V. Ocjena stanja u obuhvatu plana

**Članak 5.**

Postojeći plan potrebno je uskladiti s važećim planom višeg reda (Prostornim planom uređenja) u pogledu obuhvata plana građevinskog područja naselja Delnice i poslovne zone K-1-1 i K-2-2, granice s park šumom Japlenški vrh, ucrtavanja novog koridora pristupne ceste za K-1 i određenih provedbenih odredbi.

Također, slijedom analize zaprimljenih inicijativa uočena je potreba preispitivanja i izmjena Plana u segmentu novih sadržaja gospodarske, stambene i sportsko-rekreativne namjene.

VI. Ciljevi i programska polazišta

**Članak 6.**

Cilj izrade i donošenja ovih izmjena i dopuna Plana je omogućiti izgradnju, rekonstrukciju i dogradnju na površinama opisanim u članku 3. St. 2. ove Odluke.

VII. Stručne podloge

**Članak 7.**

Za izradu Plana bit će korišteni podaci i dokumentacija koju dostavljaju javnopravna tijela određene posebnim propisima.

Za izradu Plana koristit će se podloge u skladu sa odredbama Pravilnika o sadržaju, mjerilima kartografskog prikaza, obveznim prostornim pokazateljima i standardu elaborata prostornih planova (NN 106/ 98, 39/04, 45/04 – ispravak, 163/04, 148/10, 153/13), odnosno kartografske podloge iz II. Izmjena i dopuna PPU-a Grada Delnica (SN PGŽ 24/02, 11/13, 2/16 i 11/21).

VIII. Način pribavljanja stručnih rješenja Plana

**Članak 8.**

Ne procjenjuje se potreba izrade stručnih rješenja Plana te se neće provoditi natječaj za izradu istih.

IX. Popis javnopravnih tijela određenih posebnim propisima, koja daju zahtjeve za izradu plana iz svog djelokruga te drugih sudionika koji će sudjelovati u izradi Plana

**Članak 9.**

Ova Odluka dostavit će se slijedećim javnopravnim tijelima:

1. Hrvatske vode, vodnogospodarski odjel za slivove sjevernog Jadrana, Đure Šporera 3, Rijeka
2. HEP, DP Elektroprimorje Rijeka, V.C.Emina 2, Rijeka
3. Komunalac vodoopskrba i odvodnja d.o.o., Delnice, Supilova 173
4. Komunalac d.o.o., Delnice, Supilova 173
5. Ministarstvo unutarnjih poslova, PU Primorsko-goranska,.Ulica Zrtava fišizma 3, Rijeka
6. Hrvatske šume d.o.o., Uprava šuma Podružnica Delnice, Supilova 32, Delnice
7. Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10110 Zagreb
8. Županijska uprava za ceste, Nikole Tesle 9/X, Rijeka
9. Hrvatske ceste, Nikole Tesle 9/IX, Rijeka
10. Državni inspektorat, Područni ured Rijeka, Sanitarna inspekcija, Riva 10 , Rijeka
11. JU Zavod za prostorno uređenje Primorsko-goranske županije, Splitska ul. 2, Rijeka
12. HŽ Infrastruktura d.o.o., Mihanovićeva 12, Zagreb
13. Primorsko-goranska županija,Upravni odjel za prostorno uređenje, graditeljstvo i zaštitu okoliša, Riva 10, Rijeka

Ako se u tijeku izrade Plana za to ukaže potreba u postupak izrade bit će uključeni i drugi sudionici.

X. Rok za izradu plana, odnosno njegovih pojedinih faza

**Članak 10.**

Rok za izradu pojedinih faza Plana:

- dostava zahtjeva tijelima i osobama za izradu Plana - 8 dana od dana stupanja na snagu Odluke o izradi

- prikupljanje zahtjeva od tijela i osoba iz članka 9. ove Odluke - 15 dana od dana primitka zahtjeva

- izrada prijedloga Plana - u roku od 30 dana od dana dostave zahtjeva prostornom planeru

- utvrđivanje prijedloga Plana za javnu raspravu od strane gradonačelnice u roku od 10 dana od dostave prijedloga Plana

- javna uvid u prijedlog plana – u trajanju od 15 dana

- izrada izvješća o javnoj raspravi -u roku 10 dana od dana završetka javne rasprave

- izrada nacrta Konačnog prijedloga plana - u roku 10 dana od dana izrade izvješća o javnoj raspravi

- izrada konačnog prijedloga Plana – u roku od 10 dana od utvrđivanja konačnog prijedloga Plana od strane gradonačelnice

- dostavljanje završnog elaborata Plana - u roku od 15 dana računajući od dana donošenja na Plana na sjednici Gradskog vijeća Grada Delnica

XI. Izvori financiranja izrade Plana

**Članak 11.**

Izvor financiranja izrade i donošenja Plana je proračun Grad Delnica.

XII. Završna odredba

**Članak 12.**

Ova Odluka stupa na snagu osmog dana od dana objave u »Službenim novinama Grada Delnica“.

KLASA: 350-03/22-01/01

URBROJ: 2170-6-40-5-22-03

Delnice, 28. travnja 2022. godine

Gradsko vijeće Grada Delnica

Predsjednica

Ivana Pečnik Kastner, v.r.